fi fi tr fi tr fi fi fi fi fi fi fi fi fi fi fi fi en fi nl fi en fi fi hu fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es en fi sv fi fi fi fi
Tervetuloa Joensuuhun SOOLin Talvipäiville 2022!
Talvipäivien käsiohjelmasta löytyy koottuna hyödyllistä tietoa tapahtumaa varten.
TP 2022 käsiohjelma.pdf 16 MB
Makuupussi, makuualusta ja mahdollisesti tyyny (jos majoitut koulumajoituksessa)
Lämpimät vaatteet. Joensuussa on vielä viileää varsinkin iltaisin ja maassa on paikoitellen lunta. Varaudu siis säähän tarpeeksi lämpimillä vaatteilla.
Jos et majoitu koulumajoituksessa, voit noutaa rannekkeesi, appropassisi ja tapahtumamerkkisi seuraavasti:
Perjantaina klo 14.00-20.00 Itä-Suomen yliopiston kampusalueelta Educa-rakennuksen aulasta (Tulliportinkatu 1).
Muina aikoina muualla kuin koulumajoituksessa majoittuvat voivat hakea rannekkeensa Vanhan Lyseon lukion majoitusvalvontapisteeltä (Koskikatu 8).
Jos tulet majoituskoulullesi myöhemmin, voit hakea rannekkeen oman majoituskoulusi valvontapisteeltä.
Ennakkoon ostetut meemimerkit voi hakea joko Educalta tai Vanhan Lyseon lukion majoitusvalvontapisteeltä ilmoittautumisen yhteydessä.
Jos saavut Joensuuhun omalla autolla ja majoitut majoituskoulussa, voit säilyttää autoa koulun henkilökunnan parkkipaikalla.
Löydät oman majoituskoulusi ja majoittumisaikasi täältä.
Kun saavut koululle, ota esiin Kide.app lippusi. Majoitusvalvojat tarkastavat kaikkien majoituskoululle saapuvien liput ja jakavat rannekkeet, tapahtumamerkit ja appropassit.
Etsi tämän jälkeen koululta vapaa majoitustila ja kirjoita oma nimesi ja yhteystietosi tilan oven vieressä olevaan listaan. Majoitusvalvoja keräävät listat perjantaina talteen, joten muista kirjoittaa tietosi heti saapuessasi.
Jokaisella majoituskoulla on turvallisuusohjeet, joihin voit tutustua majoitusvalvojienpisteen luona.
Ennakkoon ostetut meemimerkit voi noutaa majoitusvalvojilta viikonlopun aikana.
Olet vastuussa samassa tilassa yöpyvien kanssa tilanne siisteydestä ja kunnossa pysymisestä. Olette vahingonkorvausvelvollisia tilassa tapahtuneesta ilkivallasta tai rikkoutumisista. Kohdelkaa siis tilaa ja siellä olevia tavaroita hyvin.
Kunnioitathan samassa tilassa nukkuvia ja anna nukkumisrauha sitä kaipaaville.
Käytävillä juokseminen ja kohtuuton riehuminen on kielletty.
Sunnuntaina lähtösiivouksessa teidän tulee siivota luokka siihen kuntoon, kuin se oli teidän saapuessanne. Siivousvälineitä ja roskapusseja saa majoitusvalvojilta.
Majoistusvalvoja käy tarkastamassa tilan ja hyväksyy siivouksen, jonka jälkeen olette vapaita lähtemään kotimatkalle.
Kunnioita koulun tiloja ja siellä joka päivä työskenteleviä oppilaita, opettajia ja henkilökuntaa, eli siivoa jälkesi ja pidä huoli tiloista muutenkin.
Ilmoita heti majoitusvalvojalle, jos huomaat ongelman tai jotakin rikkoutuu.
Ensiaputilanteessa soittakaa hätänumeroon, jos tilanne niin vaatii ja hakekaa majoitusvalvoja paikalle. Majoitusvalvojalta saa ensiaputarvikkeita pienempiä haavereita varten.
Tarkista että kaikki tavarat ovat omilla paikoillaan
Kerää roskat ja vie roskapussi majotusvalvojien jätesäkkiin
Kerää tölkit ja pullot ja vie ne pullojenkierrätykseen valvontapisteelle. Kaada kaikki nesteet pois pulloista, ennen niiden kierrättämistä.
Siivoa pöydät ja lattiat, jos niissä on näkyvää likaa. Saat siivousvälineet majoitusvalvojilta.
Kun siivous on valmis, majoitusvalvoja tarkastaa tilan. Saatte poistua koululta vasta tarkastuksen jälkeen.
Tällä sivustolla käytetään evästeitä. Lue lisää evästeistä.
Valitse käytettävät evästeet Välttämättömät Tilastointi Markkinointi
Salli vain valitut Salli kaikki